Napad Maxa Langea
Napad Maxa Langea je šahovsko otvaranje koje može nastati iz više drugih otvaranja, uključujući Odbranu dvaju skakača, Rusku odbranu, Škotski gambit, Lovčevo i Centralno otvaranje te Italijansku partiju. Dva najčešća redoslijeda poteza jesu 1. e4 e5 2. Sf3 Sc6 3. Lc4 Sf6 (Odbrana dvaju skakača) 4. d4 exd4 5. 0-0 Lc5 6. e5 i 1. e4 e5 2. Sf3 Sc6 3. d4 exd4 4. Lc4 (Škotski gambit) Lc5 5. 0-0 Sf6 6. e5. Nazvano je po njemačkom majstoru Maxu Langeu, koji ga je predložio 1854.